Document ID: 31980R3491

Komisijas Regula (EEK) Nr. 3491/80
(1980. gada 30. decembris),
ar kuru groza Regulu (EEK) Nr. 584/75, ar ko nosaka sīki izstrādātus noteikumus par to, kā piemēro konkursa sistēmu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu [2],
ņemot vērā Padomes 1976. gada 21. jūnija Regulu (EEK) Nr. 1431/76, ar ko nosaka vispārīgus noteikumus eksporta kompensāciju piešķiršanai par rīsiem un kritērijus šādu kompensāciju apjoma noteikšanai [3], un jo paši tās 4. panta 2. punktu,
tā kā Komisijas Regulā (EEK) Nr. 584/75 [4] ir paredzēti sīki izstrādāti noteikumi par to, kā piemērot konkursa izsludināšanas sistēmu attiecībā uz rīsu eksporta kompensācijām;
tā kā minēto procedūru vajadzētu padarīt elastīgāku, atceļot prasību paziņojumā par uzaicinājumu uz konkursu publicēt kopējo daudzumu, attiecībā pret ko var noteikt maksimālo kompensāciju;
tā kā sistēmā ar iknedēļas uzaicinājumiem uz konkursu visi iesniegtie piedāvājumi kompensācijai var pārsniegt apjomu, ko varētu pieļaut, pamatojoties uz Regulas (EEK) Nr. 1431/76 2. un 3. pantā noteiktajiem kritērijiem; tā kā dažos gadījumos tādā uzaicinājumā uz konkursu vajadzētu paziņot vēlamo kompensācijas apjomu; tā kā praksē konkursu izsludina par eksportu uz noteiktiem galamērķiem; tā kā tas jāprecizē licencēs; tā kā dažiem izsoles noteikumiem par eksporta licenču izsniegšanu un nodrošinājuma atbrīvošanu jābūt viegli saprotamiem; tā kā tādēļ liekas, ka labāk visus šos noteikumus iekļaut Regulā (EEK) Nr. 584/75 nekā tos iekļaut katrā regulā, ar ko izsludina attiecīgo uzaicinājumu uz konkursu;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 584/75 groza šādi:
1. Ar šādu tekstu aizstāj 1. panta 1. punkta pirmo daļu:
"1. Lēmumu izsludināt uzaicinājumu uz konkursu atbilstīgi Regulas (EEK) Nr. 1431/76 4. panta 1. punktam pieņem saskaņā ar procedūru, kas izklāstīta Regulas (EEK) Nr. 1418/76 27. pantā."
2. Regulas 1. panta 2. punktu aizstāj ar šo:
"2. Uzaicinājumu uz konkursu izsludina ar Komisijas paziņojumu par uzaicinājumu uz konkursu. Paziņojumā cita starpā iekļauj piedāvājumu iesniegšanas termiņus un precīzas ziņas par dalībvalstu kompetentajām iestādēm, kurām piedāvājumi jāsūta. Tajā var arī norādīt kopējo apjomu, par ko var noteikt maksimālo eksporta kompensāciju saskaņā ar 5. panta 1. punktu. Starp minēto paziņojumu un pirmo piedāvājumu iesniegšanas dienu jābūt vismaz 15 dienām. Paziņojumā jānorāda arī pēdējā piedāvājumu iesniegšanas diena."
3. Regulu papildina ar šādu pantu:
"1.a pants
Uzaicinājumu uz konkursu var attiecināt uz eksportu uz konkrētām valstīm vai rajoniem. Tādā gadījumā licences pieteikumā un pašas licences 13. iedaļā norāda galamērķa valsti vai rajonu, kas minēti regulā, ar kuru izsludina uzaicinājumu uz konkursu. Licence uzliek pienākumu eksportēt uz norādīto galamērķi."
4. Regulas 5. panta 1. punktu aizstāj ar šo:
"1. Pamatojoties uz iesniegtajiem piedāvājumiem, saskaņā ar Regulas (EEK) Nr. 1418/76 27. pantā paredzēto procedūru, jo īpaši ņemot vērā Regulas (EEK) Nr. 1431/76 2. un 3. pantā noteiktos kritērijus, Komisija pieņem lēmumu attiecīgā gadījumā noteikt maksimālo eksporta kompensāciju un/vai piedāvājumu noraidīt."
5. Regulas 7. pantu aizstāj ar šādu:
"7. pants
1. Piedāvājuma nodrošinājumu atbrīvo:
a) ja piedāvājumi netiek pieņemti;
b) - ja pretendents iesniedz apliecinājumu par to, ka ir eksportējis, izmantojot licenci, kas izdota saskaņā ar 8. panta 1. punktu, un
- apstākļos, kas ir identiski tiem, kuri piemēroti attiecībā uz nodrošinājuma atmaksu par eksporta licenci, kas izdota pēc uzaicinājuma uz konkursu;
c) ja eksports nav bijis iespējams force majeure apstākļu dēļ.
2. Attiecībā uz piedāvājuma nodrošinājumu piemēro Regulas (EEK) Nr. 193/75 18. panta 4. punktu."
6. Regulas 8. pantu aizstāj ar šādu tekstu:
"8. pants
1. Ja pretendents ir iesniedzis 2. panta 3. punkta b) apakšpunktā minēto eksporta licences pieteikumu noteiktā termiņā, tad eksporta licenci izsniedz par apjomu, attiecībā uz kuru viņa piedāvājums ir pieņemts. Noteiktos termiņus var pagarināt force majeure gadījumos.
2. Ja 2. panta 3. punkta b) apakšpunktā paredzētās saistības nav izpildītas, tad, izņemot force majeure gadījumus, piedāvājuma nodrošinājumu atsavina."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1980. gada 30. decembrī

Labels: 3
17